
73.   AARGANG 


„GUDS  HERLIGHED   ER  INTELLIGENS". 

(Af  Henry  M.  Stark  i  »Improvement  Era«,) 

En  Sandhed,  der  sjældent  modtages  og  maaske  endnu 
sjældnere  forstaas  af  vore  Dages  Gennemsnitsmennesker  i 
Verden,  indeholdes  i  følgende  faa  Ord,  givne  ved  direkte 
Aabenbaring  til  Profeten  Joseph  Smith  i  Maj  1833:  »Guds 
Herlighed  er  Intelligens,  eller  med  andre  Ord:  Lys  og  Sand- 
hed.« Og  dog  er  denne  Sætning  saa  ofte  benyttet  af  Medlem- 
merne af  Jesu  Kristi  Kirke  af  Sidste-Dages  Hellige,  at  den  er 
bleven  ganske  almindelig  blandt  dem  og  næsten  kan  betragtes 
som  et  Udtryk  for,  hvad  der  er  Kærnepunktet  i  »Mormo- 
nismen«. 

For  bedre  at  forstaa  den  citerede  Udtalelse,  lad  os  spørge: 
Hvoraf  bestaar  Guds  Herlighed?  Tydeligvis  er  det  ikke  Selv- 
ophøjelse, thi  hvad  Funktion  eller  Værdi  vilde  Intelligensen 
da  have?  I  en  Aabenbaring  given  til  Moses  og  senere  til  Jo- 
seph Smith  sagde  Herren:  »Thi  se,  det  er  min  Gerning  og 
Ære  at  tilvejebringe  Udødelighed  og  evigt  Liv  for  Mennesket.« 
Dersom   Guds    Herlighed   altsaa    er    Intelligens    og    ligeledes 

Menneskets  Opnaaelse  af  Udødelighed  og  evigt  Liv,  bliver  det 
indlysende,  at  Erhvervelsen  af  Intelligens  er  den  mest  betyd- 
ningsfulde Indflydelse,  der  gør  sig  gældende  ved  Tilvejebrin- 
gelsen af  Frelse  og  evigt  Liv  for  Menneskene. 

Dette  styrende  Princip  maa  have  gjort  sig  gældende  forud  i 
Aandens  Verden  ogsaa,  og  vil  uden  Tvivl  vedblive  at  være  det 
Grundlag,  efter  hvilket  Menneskets  Udvikling  eller,  med 
andre  Ord,  hans  Frelse  bliver  maalt.  Tænk  for  Eksempel  paa, 
at  uagtet  der  ikke  findes  saadan  noget  som  absolut  Forud- 
bestemmelse,  saa  synes  det  dog,  som  forskellige  Personer  ar- 
ver forskellige  Muligheder  for  Udvikling,  og  derfor  for  Glæde, 
i  dette  Liv.  Vi  har  alle  lagt  Mærke  til  den  ulige  Beskaffenhed 
af  Omstændighederne,  under  hvilke  Mennesker  fødes;  nogle 
velsignes  med  store  Udviklingsmuligheder  gennem  fortsat 
Arbejde,  medens  andre,  fødte  i  Rigdom,  let  henfalder  til  Le- 
diggang. Nogle  nyder  Evangeliets  Velsignelser  fra  Fødselen 
af,  idet  de  er  fødte  under  den  nye  og  evige  Pagt,  medens 
andre,  tilsyneladende  uden  deres  egen  Skyld,  ikke  i  dette  Liv 
faar  saa  meget  som  Lejlighed  til  at  høre  det  gengivne  Evan- 
geliums Budskab.  Og  var  det  ikke  for  vor  Tro  paa  en  Forud - 
tilværelse,  i  hvilken  Forhold  gjorde  sig  gældende,  der  virker 
bestemmende  paa  Livet  her,  kunde  vi  fristes  til  at  tvivle  om 
Sandheden  af  Pauli  og  Peters  Vidnesbyrd  om,  at  hos  Gud  er 
der  ikke  Personsanseelse.  Men  fuldkommen  Harmoni  tilveje- 
bringes ved  vor  Tro  paa  en  evig  Tilværelse  baade  før  og  efter 
Jordelivet,  og  ved  Forvisningen  om,  at  vor  Lykke  eller  Vel- 
være paa  ethvert  af  Tilværelsens  Trin  er  Følgen  af  retfærdige 
og  uomstødelige  Loves  Virksomhed. 

Og  kan  vi  ikke  gaa  et  Skridt  videre  og  sige,  at  den  Grad  af 
Intelligens,  som  et  Menneske  har  erhvervet  sig  før  hans  Ind- 
trædelse i  Jordelivet,  havde  afgørende  Indflydelse  ved  Be- 
stemmelsen af  hans  Stilling  paa  Jorden?  Abraham  synes  at 
have  modtaget  denne  Sandhed  fra  Herren  i  en  Aabenbaring 
given  til  ham,  hvilken  vi  kan  læse  i  den  kostelige  Perle.  I 
denne  Aabenbaring  fremstilles  Fornuftvæsenerne  som  staaende 

paa  forskellige  Trin  i  Overensstemmelse  med  den  Grad  af  In- 
telligens, de  besad;  og  til  Abraham  bliver  der  sagt,  at  han,  paa 
Grund  af  hans  Intelligens,  blev  udvalgt,  før  Verdens  Grund- 
vold blev  lagt,  til  at  være  en  Herrens  Profet.  Gud  selv  omtales 
som  værende  mere  intelligent  end  alle  de  andre,  hvilket  na- 
turligvis er  Aarsag  til,  at  han  er  Universets  Herre  og  Hersker. 
Abrahams  særlige  Grad  af  Intelligens  gjorde  ham  skikket  til 
at  blive  en  Profet  paa  Jorden.  Alle  de  store  Ledere,  der  har 
været  forudbeskikkede  til  ansvarsfulde  Stillinger  i  dette  Liv, 
maa  have  haft  Erfaringer  i  Forudtilværelsen,  der  gjorde  dem 
skikkede  til  deres  særlige  Gerning. 

Naar  vi  overvejer  dette  Princip  i  dets  Forbindelse  med  vore 
Handlinger  her  i  Livet,  bør  en  Udtalelse  af  Frelseren  erindres: 
»Og  I  skulle  erkende  Sandheden,  og  Sandheden  skal  frigøre 
eder.«  Eftersom  Lys  og  Sandhed  anføres  som  ensbetydende 
med  Intelligens,  og  eftersom  Frelse  er  udlagt  som  Frigorelse 
fra  vore  Fjenders  Magt,  maa  Kristus  have  haft  den  samme 
Tanke,  som  Joseph  Smith  havde,  da  han  sagde:  »Intet  Men- 
neske kan  blive  frelst  i  Uvidenhed.«  Menneskets  Frelse  i  dette 
Liv  synes  at  være  betinget  af  den  Grad  af  Intelligens,  han 
erhverver  sig,  ligesom  det  altid  har  været.  Dette  er  ganske 
naturligt,  naar  vi  erindrer,  at  vor  Kundskab  er  den  eneste  Del 
af  vore  jordiske  Besiddelser,  der  gaar  med  os  ind  i  det  næste 
Afsnit  af  vor  Tilværelse. 

»Hvad  som  helst  Principper  paa  Intelligensens  Omraade  vi 
erholde  i  dette  Liv,  vil  komme  frem  med  os  i  Opstandelsen. 
Og  om  et  Menneske  formedelst  sin  Flid  og  Lydighed  vinder 
mere  Kundskab  og  Intelligens  end  en  anden  i  dette  Liv,  saa 
vil  Fordelen  i  samme  Forhold  være  paa  hans  Side  i  det  til- 
kommende Liv.«  (Pag.  Bog  130:  18,  19.) 

Med  et  saadant  Væld  af  Aabenbaringer  vedrorende  Intelli- 
gens er  det  let  forklarligt,  at  de  Sidste-Dages  Hellige  indtager 
en  saa  afgjort  anerkendende  Stilling  overfor  al  Oplysning, 
som  Beretningen  om  deres  Foretagender  udviser.  Kirkens 
Ledere  maa  fra  Begyndelsen  have  anset  det  for  magtpaalig- 


198 


gende  at  fremme  og  støtte  enhver  Bestræbelse  paa  at  sikre 
alle  Kirkens  Medlemmer  enhver  mulig  Lejlighed  til  at  er- 
hverve sig  Kundskab  og  Oplysning.  Oplysningens  og  Skole- 
væsenets Udvikling  blandt  »Mormonerne«  viser,  at  vort  Folk 
altid  har  været  villig  til  at  bringe  ethvert  nødvendigt  Offer 
for,  at  deres  Born  kunde  modtage  saa  megen  Intelligens  som 
muligt.  Medens  Kirken  endnu  kun  havde  nogle  faa  Medlem- 
mer, blev  Profeternes  Skole  oprettet.  Og  midt  i  de  mest  bitre 
Forfølgelser  blev  Nauvoo  Universitet  bygget  i  denne  By,  der 
den  Gang  laa  ved  Civilisationens  yderste  Grænse.  Noget  af  det 
forste,  de  Hellige  gjorde  efter  Ankomsten  til  Utah,  var  at 
bygge  en  Skole;  og  saa  tidligt  som  i  1856  blev  Deseret  Uni- 
versitet oprettet,  hvilket  efterhaanden  er  blevet  til  det  nu- 
værende Utah  Universitet.  Brigham  Young  maa  have  handlet 
ud  fra  Overbevisningen  om,  at  Intelligens  er  et  frelsende 
Princip,  naar  han  grundlagde  Brigham  Young  Universitet  i 
Provo,  hvilket  har  givet  Stodet  til  Oprettelsen  af  en  hel  Kæde 
af  Kirkeskoler. 

Dersom  større  eller  mindre  Intelligens  gør  det  muligt  for  et 
Menneske  at  blive  en  Guds  Profet,  medens  et  andet  kun  kan 
blive  et  almindeligt  Menneske;  ja,  dersom  dette  Princip  er 
det  bestemmende  med  Hensyn  til  at  gøre  nogle  til  Guder  og 
andre  til  Middelmaadigheder,  er  det  tydeligvis  i  ethvert  Men- 
neskes personlige  Interesse  at  erhverve  sig  saa  megen  Intelli- 
gens som  muligt.  Nogle  kan  sige,  at  det  ikke  er  deres  Ønske 
at  stige  til  højere  Udviklingstrin,  men  blot  at  blive,  hvor  de 
er,  og  nyde  Livet;  men  naar  vi  tager  den  Kendsgerning  i  Be- 
tragtning, at  Lykke  er  afhængig  af  Evnen  til  at  tjene,  og  at 
forøvrigt  Intelligens  giver  større  Lejlighed  til  at  forøge  Be- 
tingelserne for  Lykke,  da  bliver  Fordelen  indlysende,  selv  fra 
et  egenkærligt  Standpunkt.  Og  eftersom  Intelligens  kun  kom- 
mer til  os  og  bliver  vor  gennem  vore  personlige  Bestræbelser, 
vil  Erhvervelsen  deraf  træde  frem  som  det  vigtigste  Formaal 
med  vor  jordiske  Tilværelse.  Den  forbigaaende  Beskaffenhed 
af  andre  Værdier,  som  Rigdom,  Berømmelse  og  Magt,  giver 

dem  en  underordnet  Betydning.  Disse  saakaldte  timelige  Ting 
kan  ofte  komme  til  os  som  Biprodukter  af  vor  Stræben  efter 
Intelligens,  men  de  bor  absolut  aldrig  gores  til  Livets  Maal 
eller  Øjemed. 

Dersom  Erhvervelsen  af  Intelligens  altsaa  spiller  en  saa 
vigtig  Rolle  i  vort  Liv,  maa  vi  ganske  naturligt  stille  os  selv 
det  Sporgsmaal:  Hvad  er  Intelligens,  og  hvad  Slags  Kundskab 
har  storst  Værdi?  Selve  Besiddelsen  af  Kendsgerninger,  sam- 
menhobede som  i  et  Leksikon,  kan  sikkert  ikke  betragtes  som 
Livets  højeste  Maal.  Om  dette  var  Tilfældet,  maatte  vi  alle 
yde  Hyldest  til  Bogormen,  enten  han  havde  udrettet  noget 
virkeligt  nyttigt  i  Verden  eller  ej.  Anvendelsen  af  Sandhedens 
Principper  er  tydeligvis  ligesaa  vigtig  som  at  erhverve  sig 
Kundskab  om  dem.  At  »lære  ved  at  gore«  er  Valgsproget  i  vor 
Tids  Undervisning.  I  den  storste  af  alle  Skoler,  Erfaringens, 
hvori  Gud  har  sat  os,  er  denne  Sandhed  af  ligesaa  stor  Be- 
tydning. Vi  kan  ikke  vente  at  opnaa  den  højeste  Udvikling 
ved  en  blot  Erhvervelse  af  abstrakt  Kundskab.  At  komme 
nærmere  Fuldkommenheden  og  det  guddommelige  er  ligesaa 
meget  afhængig  af  vor  Evne  til  at  anvende  og  benytte  Kund- 
skab som  til  at  erhverve  den. 

Kundskab  er  Magt,  saa  Ordet  lod 
Fra  én,  som  nu  forlængst  er  dod; 
Men  er  den  Magt,  naar  uvirksom 
Den  ligger  i  et  Kælderrum? 
Den  er  en  Magt  i  Forhold  til, 
Hvad  godt  blandt  Folk  den  gore  vil. 

Dette  harmonerer  smukt  med  folgende  Forklaring,  given  af 
en  af  vor  Kirkes  Skribenter:  »Intelligens  kan  siges  at  være 
Kundskab  omdannet  til  Retskaffenhed.« 

Men  blandt  den  Mangfoldighed  af  Kendsgerninger,  for  hvis 
Erhvervelse  vi  blot  behover  at  »udstrække  Seglen  og  hoste«, 
maa  nogle  sikkert  være  mere  værdifulde  end  andre.  Det  vilde 
være  Daarskab  at  maale  disse  Intelligensens  Principper,  disse 
virkelige  Trappetrin  til  Frelse,  med  en  blot  kvantitativ 
Maalestok.  I  denne  Tidsalder,  med  dens  Videnskab,  Industri 

og  højere  Uddannelse  for  den  store  Befolkning,  da  en  Studen- 
tereksamen er  et  Tegn  paa  Oplysning,  og  da  fortsat  Sogen 
efter  mere  Kundskab  synes  at  være  det  højeste  Maal,  træn- 
ges der  til  et  Svar  paa  dette  Sporgsmaal:  Hvilken  Kundskab 
er  af  størst  Værdi?  Paa  en  af  Murene  i  den  smukke  Kirke  ved 
Stanford  Universitet  findes  følgende  Ord:  »Der  er  ingen  Ind- 
snævring saa  dødbringende  som  Indsnævringen  af  Menne- 
skets aandelige  Horisont.  Ingen  større  Ulykke  kunde  ramme 
et  Menneske  under  dets  Vandring  paa  Jorden  end  at  tabe 
Himmelen  af  Sigte.  Civilisation  kan  ikke  forhindre  dette: 
Civilisation  kan  ikke  erstatte  et  saadant  Tab.  Ingen  Viden- 
skabernes Udvidelse,  ingen  Erhvervelse  af  abstrakt  Kundskab 
kan  træde  i  Stedet  for  et  nok  saa  svagt  Begreb  om  Menneske- 
hedens højeste  og  vigtigste  Sandheder.  Hvad  kan  et  Menneske 
give  i  Bytte  for  sin  Sjæl?« 

Overalt  i  Verden  og  i  altfor  stor  Udstærkning  gør  den  Til- 
bøjelighed sig  gældende  at  tilsidesætte  den  aandelige  Side  af 
Livet.  Denne  Henfalden  til  grov  Materialisme  er  nyligt  af  en 
Forfatter  betegnet  som  en  af  de  farligste  Fjender,  der  truer 
Menneskeheden  i  vore  Dage.  Især  er  dette  sandt  om  en  vis 
Klasse  Universitets-Studenter,  der  mener,  at  det  er  nedvær- 
digende for  dem  som  Videnskabsmænd  at  blive  antagne  for 
at  have  noget  med  aandelige  Ting  at  gøre.  Men  ved  en  saa- 
dan  Opfattelse  berøver  de  sig  selv  Adgangen  til  den  højeste 
Grad  af  Intelligens.  »Menneskehedens  højeste  og  vigtigste 
Sandheder«  er  de  store,  aandelige  Sandheder  tilhorende  Guds 
Sons  Evangelium.  Evigt  Liv  er  tilbudt  som  Belønning  for 
denne  Slags  Kundskab  i  følgende  Ord,  udtalte  af  vor  Frelser: 
»Men  dette  er  det  evige  Liv,  at  de  kende  dig,  den  eneste  sande 
Gud,  og  den,  du  udsendte,  Jesus  Kristus.«  Besiddelsen  af 
denne  Slags  Kundskab  og  dens  direkte  Anvendelse  i  det  dag- 
lige Livs  Affærer  er  den  sikreste  og  bedste  Forberedelse  for 
den  evige  Fremadskriden  og  Udvikling,  som  kaldes  Frelse  i 
Guds  Rige. 

UEGENNYTTIGT  VENSKAB. 

Du  har  maaske  en  Ven,  der  begaar  en  Fejl,  men  hellere 
end  forstyrre  det  gode  Forhold  mellem  eder  undlader  du  at 
tale  rent  ud  til  denne  Ven  om  hans  eller  hendes  Daarligheder. 

Med  andre  Ord,  du  sætter  større  Pris  paa  Fornøjelsen  ved 
at  være  sammen  end  paa  denne  Persons  Velfærd,  Lykke  og 
Stilling. 

Kalder  du  det  virkeligt  Venskab? 

Nej,  det  er  blot  Egenkærlighed  for  dit  Vedkommende.  Du 
elsker  ikke  Vennen,  men  kun  dig  selv. 

Hvis  det  var  en  Ven  af  den  rigtige  Slags,  vilde  denne  mere 
end  nogensinde  være  din  Ven,  dersom  han  eller  hun,  ved  din 
velmente  Advarsel  og  Raad,  blev  bragt  til  at  handle  ander- 
ledes og  derved  reddet  fra  Forsmædelser,  eller  maaske  Van- 
ære og  Ulykke. 

Der  vil  maaske  opstaa  en  vis  Kølighed  imellem  eder  efter 
en  Tilrettevisning  af  denne  Slags,  men  det  maa  du  være  be- 
lavet paa. 

En  Ven,  der  er  værd  at  have,  vil  før  eller  senere  erkende, 
at  du  handlede  i  den  bedste  Hensigt,  og  dine  advarende  Ord 
burde  gøre  eder  til  bedre  Venner  end  nogensinde. 

Vore  Fjender  fortæller  os  ikke  Ansigt  til  Ansigt,  hvad  andre 
siger  om  os,  uden  de  gør  det  i  Vrede. 

En  tro  og  ærlig  Ven  er  en  Juvel,  og  du  ser  dette  paa  Ud- 
trykket i  hans  Øje,  hvad  enten  hans  Ord  til  dig  er  Ros  eller 
Dadel. 


STRØTANKER. 

Menneskenes  Karakter  lægges  ingensinde  mere  tydeligt  for 
Dagen  end  ved  det,  de  ler  af.  Goethe. 

En  lille  Hjerne  kan  oplagre  mere  Skinsyge,  Flad  og  Ond- 
skabsfuldhed end  en  stor. 

RETSKAFFENHED. 

»Salige  ere  de  rene  af  Hjertet,  thi  de  skulle 
se  Gud«  Jesus. 

»Retfærdighed,«  siger  Miiller,  »er  en  med  Retsbegrebet  over- 
ensstemmende Maade  at  tænke  paa.  Retskaffenhed  er  den  til 
det  retfærdige  Sindelag  svarende  Opførsel.  Man  kan  stole  paa 
den  Retfærdiges  Domme,  den  Retskafnes  Lofter  og  den  Ret- 
sindiges Raad.« 

Guds  Folk,  Jesu  Kristi  Kirke,  udgør  de  Retfærdiges  Menig- 
hed. Ærlighed  og  Retskaffenhed  bor  være  dens  Medlemmers 
Særkende;  Redelighed  og  Sanddruhed  præge  alle  deres  Hand- 
linger. For  at  være  Sidste-Dages  Hellige  i  dette  Ords  fulde 
Betydning,  er  det  absolut  nødvendigt  at  være  ærlige  og  op- 
rigtige under  alle  Forhold  —  saavel  i  timelig  som  aandelig 
Henseende.  Aandelig  Redebonhed  er  uforenelig  med  Uærlig- 
hed i  timelige  Ting.  Derfor  er  svigagtige  Handlinger  altid  Ud- 
tryk for,  hvad  der  bor  i  Hjertet.  Medlemmer  af  Kirken,  som 
rejser  til  Zion  efterladende  sig  Gæld  eller  andre  uopfyldte 
Forpligtelser,  er  ikke  retskafne,  og  dersom  det  har  været  deres 
Agt  at  unddrage  sig  disse  Forpligtelser,  vil  Zions  Land  ikke 
blive  et  Zion  for  dem,  thi  »Zion  er  de  rene  af  Hjertet«. 

Der  kan  ikke  fremfores  nogen  som  helst  Undskyldning  for 
Afvigelser  fra  Retskaffenhedens  Love.  Et  Menneske  kan  blive 
haardt  fristet  til  at  afvige  lidt  fra  Ærlighedens  eller  Sand- 
hedens lige  Vej  i  det  Øjemed  at  opnaa  Opfyldelsen  af  et  eller 
andet  fordelagtigt  Ønske.  En  saadan  Jesuit-Tanke  burde  ikke 
opstaa  i  en  Sidste-Dages  Helligs  Hjerte.  At  opgive  sit  12  Aars 
Barns  Alder  til  10  Aar,  for  at  det  kan  rejse  paa  halv  Billet  til 
Amerika,  er  en  Handling,  der  maa  betragtes  som  Bedrageri, 
og  som  desforuden  kan  have  de  ubehageligste  Folger.  En 
Sidste-Dages  Helligs  Ord  burde  staa  til  troende  under  alle 
Forhold,  og  at  nære  den  foragtelige  Tanke,  at  »Hensigten  hel- 
liger Midlet«,  burde  være  langt  fra  os.  Thi  selv  om  Hensigten, 
at  komme  til  Zions  Land,  opnaas,  saa  har  Midlet  været  uær- 

ligt.  Uærlighed  forurener  Hjertet,  og  »Zion  er  de  rene  af 
Hjertet«. 

En  af  de  mest  intetsigende  og  fejge  Undskyldninger,  der 
fremføres  for  uærlige  .Handlinger,  er  den  Formodning,  at 
andre  ogsaa  gør  sig  skyldig  i  sligt.  Maaske  deres  Formodning 
i  nogle  Tilfælde  er  rigtig,  men  at  fremkomme  med  den  for  at 
undskylde  sig  selv,  er  Tegn  paa  Svaghed  og  Holdningsløshed. 
Den  eneste  Indflydelse,  som  en  Persons  slette  Opførsel  har 
paa  en  virkelig  ærlig  og  retskaffen  Mand,  er  at  virke  paa  ham 
som  en  Advarsel  og  et  afskrækkende  Eksempel.  Og  en  sand 
Hellig  vil  aldrig  forsvare  Uret,  lige  meget  hvem  det  er  og 
under  hvilke  Forhold,  den  udøves. 

I  en  Aabenharing  til  Joseph  Smith  underrettes  de  Hellige 
om,  at  de  er  »retfærdiggjorte  ved  Lov«.  Dersom  dette  er  Til- 
fældet, er  en  Afvigelse  fra  Lovens  Forskrifter  altsaa  en  Af- 
vigelse fra  Retfærdigheden.  Hvilken  Lov?  Retfærdighedens 
Lov.  Før  vi  handler,  bør  vi  altid  stille  os  selv  det  Sporgsmaal, 
om  det  er  retfærdigt.  Dersom  det  viser  sig  at  være  uretfærdigt, 
behøver  vi  ikke  at  undersøge  videre  for  at  vide,  om  vi  bor  gøre 
det  eller  ej.  Der  er  dog  mange  Ting,  som  i  sig  selv  ikke  er 
Uret,  men  som  det  dog  under  visse  Omstændigheder  kan  være 
urigtigt  at  gore,  fordi  det  kan  have  skadelige  Følger.  Naar  En 
taler,  for  Eks.,  er  det  nødvendigt  for  ham  at  sige  Sandheden, 
men  det  er  ikke  altid  nødvendigt,  at  han  skal  tale. 

»Gør  hvad  er  Ret,  lad  saa  Følgerne  komme«  er  et  ypperligt 
Valgsprog.  Det  er  baade  den  eneste  sikre  og  den  eneste  rette 
Vej  at  følge.  Ingen  anden  Vej  forer  til  Fuldkommenhedens 
Maal.  De  Hellige  bør  i  alle  Ting  lade  sig  lede  af  retfærdige 
Principper  og  have  Herrens  Lov  skreven  i  deres  Hjerter.  Dette 
var,  hvad  Profeten  Joseph  mente  med  følgende  Udtalelse  til 
en  forbavset  fremmed,  der  spurgte,  hvorledes  han  bar  sig  ad 
med  at  lede  saa  mange  Mennesker  af  forskellig  Nationalitet: 
»Jeg  lærer  dem  retfærdige  Principper,  og  de  regerer  sig  selv.« 

Evangeliets  højere  Lov  indeholder  den  guddommelige  Fi- 
losofis Principper  og  angaar  vort  aandelige  Velfærd.  Selv  om 


202 


de  mest  uvidende  vil  indrømme,  at  naar  vi  overtræder  den 
naturlige  Tilværelses  Love,  svækkes  vort  Helbred,  og  vort  Liv 
er  i  Fare.  Vor  sunde  Fornuft  siger  os,  at  naar  vi  indtager  Gift- 
stoffer i  Legemet,  fordærver  vi  Organismen,  paadrager  os 
svære  Sygdomme,  der  medfører  Døden.  Menneskene  taber 
imidlertid  hyppigt  den  Kendsgerning  af  Syne,  at  enhver 
Handling,  der  strider  mod  Sandhed  og  Ret,  er  en  Overtrædelse 
af  det  aandelige  Livs  Love  og  har  samme  Indflydelse  paa  vor 
aandelige  Tilværelse,  som  Indtagelsen  af  Giftstoffer  har  paa 
vor  fysiske.  Enhver  uretfærdig  Handling  efterlader  et  skade- 
ligt Indtryk  paa  vor  Sjæl  og  virker  hæmmende  paa  vort 
aandelige  Livs  Udvikling.  Følgen  af  en  saadan  Afvigelse  fra 
Retskaffenhedens  Sti  viser  sig  ikke  alene  i  denne  Tilværelse, 
men  vil  naa  langt  ind  i  de  kommende  Evigheder  og  forhindre 
os  i  at  komme  i  Guds  Nærhed,  thi  kun  »de  rene  af  Hjertet 
skulle  se  Gud«. 

Den  Tid  er  nær  for  Haanden,  da  »al  Løgn  og  Bedrageri  skal 
bortryddes«  ved  Trængsler,  Jordskælv,  Plager,  Krig  og  for- 
tærende Ildslue.  Herren  onsker  et  prøvet  og  renset  Folk,  som 
vil  være  lydig  mod  hans  Love.  Dersom  vi  tager  Del  i  de  Ting, 
hvorfor  Verden  skal  dømmes,  vil  en  retfærdig  og  upartisk 
Skaber  ikke  holde  os  skyldfri,  og  dersom  vi  afviger  fra  Ret- 
skaffenhedens Vej,  vil  han  ikke  fritage  os  for  Følgerne. 

De  Helliges  hele  Vandei  i  alt,  hvad  de  foretager  sig,  bør 
vær  bygget  paa  Retskaffenhedens  Principper.  Den,  der  bygger 
saaledes,  er  lig  den  forstandige  Mand  i  Jesu  Lignelse,  der 
byggede  sit  Hus  paa  Klippen.  Enhver  anden  Grundvold  er  af 
Sand  og  rede  til,  naar  som  helst,  at  blive  bortskyllet  ved  et 
Sammenstod  af  Elementerne,  medens  det  f  orste  bliver  staaende, 
fordi  det  er  bygget  paa  evige  Principper. 

Jesus  sagde  til  sine  Apostle:  »Uden  eders  Retfærdighed 
overgaar  de  Skriftkloges  og  Farisæernes,  komme  I  ingenlunde 
ind  i  Himmeriges  Rige.«  Det  samme  siger  han  til  sit  Folk  i 
disse  de  sidste  Dage.  Gennem  sine  Tjenere  har  han  advaret 
og  formanet  os  til  Retskaffenhed  og  Dyd,  til  Renhed  i  Liv  og 

Sæder,  til  Ærlighed  i  Handel  og  Vandel,  og  paalagt  os  at 
»tragte  efter  alt,  hvad  der  er  dydigt,  elskværdigt,  prisværdigt 
og  godt«.  j.  s.  H< 


MISSIONSNYHEDER. 

ANKOMST  OG  BESKIKKELSE.  Ældsterne  Waldemar  L. 
Jensen,  Salt  Lake  City,  Theodore  Kilts  og  Claude  A.  Malan, 
begge  fra  Ogden,  Utah,  ankom  til  Kobenhavn  den  18.  Juni  for 
at  virke  som  Missionærer  i  Danmark.  Ældsterne  Jensen  og 
Kilts  er  beskikkede  til  at  virke  i  Kobenhavns  Konference  og 
Ældste  Malan  i  Aarhus  Konference.  John  S   Hansen 

Missionspræsident. 

SYMBOLER  I  SKOLEN  OG  KIRKEN. 

(Af  C.  J.  Cannon,  Lærer  ved  B.  Y.  Universitetet,  Provo,  Utah.) 

I  Gaar  gav  jeg  mine  Elever  en  teknisk  Afhandling,  som  de 
skulde  gennemgaa  og  udtale  deres  Mening  om,  og  i  Dag  er- 
farede jeg,  at  kun  en  af  dem  kunde  give  mig  en  rigtig  For- 
klaring af,  hvad  han  havde  læst.  Ved  en  nærmere  Under- 
søgelse af  Aarsagen  til  det  daarlige  Resultat  erfarede  jeg,  at 
disse  Elever  ikke  var  i  Stand  til  at  danne  sig  Tankebilleder 
paa  Grundlag  af,  hvad  de  læste.  Deres  hidtidige  Erfaring  ind- 
befattede ikke  noget,  der  kunde  hjælpe  dem  til  at  forstaa  de 
i  Artiklen  benyttede  Ord. 

For  nogle  Uger  siden  undersøgte  jeg  nogle  Tegninger,  ud- 
ført af  et  Naturfolk  paa  Væggene  i  en  Hule.  Billedernes  Be- 
tydning var  mig  aldeles  ubekendt.  Jeg  forsøgte  at  udtyde 
deres  Mening,  men  intet  i  min  Erfaring  kunde  hjælpe  mig  til 
at  forstaa  dem. 

Min  Dreng,  otte  Aar  gammel,  morede  sig  forleden  Dag  over 
Billederne  i  et  Borneblad.  Han  forstod  straks,  hvad  Meningen 
var  med  dem,  og  hvad  de  fortalte,  fordi  han  forstod  deres 
Sprog.  Jeg  bad  ham  læse  et  kort  Stykke  i  samme  Blad,  men 

uagtet  det  var  skrevet  for  Born,  fik  han  dog  kun  tildels  Be- 
tydningen af  dets  Indhold. 

Billeder,  Tegninger,  Figurer,  Ord  og  Skrift  er  altsammen 
kun  Symboler,  der  fremkalder  visse  Tanker  i  vor  Bevidsthed 
og  anskueliggor  Ting  for  os.  Der  er  mange  Slags,  fra  de 
simple  og  letforstaaelige  Symboler  til  de  meget  indviklede  og 
abstrakte.  Mange  Mennesker  kan  ofte  ikke  forstaa  den  sidste 
Slags,  fordi  deres  Kundskab  er  utilstrækkelig.  Et  Symbols 
Værdi  og  Betydning  gaar  tabt  for  den,  der  ikke  forstaar  dets 
Mening.  I  et  saadant  Tilfælde  vil  det  ønskelige  i  at  forstaa 
det  ikke  gore  sig  gældende,  og  Vedkommende  vil  muligvis 
drive  Spot  med  den,  der  er  i  Stand  til  at  udtyde  det. 

For  mig  er  Ceremonierne  i  Kristi  Kirke,  saasom  Daab, 
Haandspaalæggelse,  Tempelarbejde  og  Nadveren  Symboler  af 
den  hojeste  Type.  Mange  forstaar  dem  ikke.  Paulus  sagde: 
»Thi  hvilket  Menneske  véd,  hvad  der  er  i  Mennesket,  uden 
Menneskets  Aand,  som  er  i  ham?  Saaledes  har  heller  ingen 
erkendt,  hvad  der  er  i  Gud,  uden  Guds  Aand.  Men  det  kode- 
lige  Menneske  tager  ikke  imod  de  Ting,  som  hore  Guds  Aand 
til;  thi  de  ere  ham  en  Daarskab,  og  han  kan  ikke  erkende 
dem,  thi  de  bedommes  aandeligt.«  (1.  Kor.  2:  11,  14.) 

Som  Folge  af  denne  manglende  Forstaaelse  vil  mange  sand- 
synligvis sige,  at  disse  Ting  ikke  er  nodvendige,  »thi  Korsets 
Ord  er  vel  for  dem,  som  fortabes,  en  Daarskab,  men  for  dem, 
som  frelses,  for  os  er  det  en  Guds  Kraft.«  (1.  Kor.  1:  18.) 

Ligesom  mit  Barn  var  i  Stand  til  med  Forstaaelse  at  læse 
de  Billedsymboler,  jeg  gav  ham,  og  ligesom  Eleven  med  tek- 
niske Kundskaber  kunde  læse  teknisk  Literatur  og  fatte  Me- 
ningen, saaledes  vil  Mennesker,  der  studerer  Kristi  Evan- 
gelium være  i  Stand  til,  efter  at  de  har  taget  nogen  Del  deri, 
at  læse  Meningen  og  fatte  Betydningen  af,  hvad  Herren  havde 
i  Sinde  at  give  til  dem  gennem  de  Symboler  og  Ceremonier, 
som  han  har  givet  til  sin  Kirke,  thi  der  staar  skrevet:  »Da 
svarede  Jesus  dem  og  sagde:  Min  Lære  er  ikke  min,  men 
hans,  som  sendte  mig.  Dersom  nogen  vil  gore  hans  Vilje,  skal 

han  erkende,  om  Læren  er  fra  Gud,  eller  jeg  taler  af  mig  selv.« 
(Joh.  7:  16,  17.) 

Det  er  Symbolernes  Form  eller  Type,  der  har  Betydning, 
thi  ligesom  et  forandret  Ord  paa  den  trykte  Side  ødelægger 
den  tilsigtede  Mening,  saaledes  kan  en  Forandring  i  Kirkens 
Ceremonier  tilintetgøre  det  Indtryk,  som  Gud  havde  til  Hen- 
sigt at  give  til  os  gennem  disse. 

Abraham  forstod  disse  Ting,  da  han  skrev:  »Og  da  jeg  kom 
til  Kundskab  om,  at  jeg  kunde  opnaa  større  Lyksalighed, 
Fred  og  Hvile,  søgte  jeg  efter  Fædrenes  Velsignelser,  samt 
den  Myndighed,  hvortil  jeg  skulde  ordineres  for  at  kunne  for- 
valte samme;  thi  da  jeg  selv  havde  beflittet  mig  paa  Retfær- 
dighed og  tillige  ønskede  at  komme  i  Besiddelse  af  stor  Kund- 
skab, at  blive  en  storre  Efterfølger  af  Retfærdighed  og  besidde 
mere  Kundskab.«  Han  forstod,  at  hans  Søgen  efter  Retfærdig- 
hed gav  ham  Ret  til  storre  Kundskab;  at  storre  Kundskab 
bragte  storre  Retfærdighed  og  denne  igen  storre  Kundskab. 

(»Liahona«.) 


TILGIVELSE. 

Tilgivelse  er  en  aandelig  Annullering  af  en  Gæld  eller  For- 
pligtelse, som  et  Menneske  paadrager  sig  ved  at  begaa  Uret. 
Den  ledsages  af  Selvkontrol,  Højmodighed  og  Barmhjertig- 
hed. Det  mest  slaaende  Eksempel  paa  Tilgivelse,  som  kendes, 
er  Frelserens  Bøn  paa  Korset,  og  en  af  de  mest  træffende 
Fremstillinger  af  Uforsonlighedens  Daarskaber  findes  i  Matt. 
18:  23—35. 

Hvad  Mennesker  siger: 

»Jeg  tilgiver  ham,  som  Gud  skal  tilgive  mig.«  —  Shakespeare. 

»Der  er  en  grim  Slags  Tilgivelse  i  denne  Verden,  en  Slags 
Pindsvine-Tilgivelse,  der  skyder  ud  ligesom  Pigge:  Mennesker 
tager  fat  paa  den,  som  har  forbrudt  sig  og  sætter  ham  ned 
foran  deres  Indignations  Blæserør,  svider  og  brænder  hans 

Fejl  ind  i  ham,  og  naar  de  har  æltet  ham  tilstrækkeligt  med 
deres  knyttede  Hænder  —  da  tilgiver  de  ham.« 

Hvad  Herren  siger: 

»Jeg  Herren,  forlader  dem  deres  Synder,  som  bekende  dem 
for  mig  og  bede  om  Forladelse,  og  som  ikke  have  syndet  til 
Døden. 

Mine  Disciple  fordum  søgte  Anledning  til  Klage  imod  hver- 
andre og  tilgave  ikke  af  Hjertet,  og  paa  Grund  af  denne  Synd 
maatte  de  lide  og  blive  haardt  revsede. 

Derfor  siger  jeg  eder,  at  I  bør  tilgive  hverandre;  thi  den, 
der  ikke  tilgiver  sin  Broder  hans  Overtrædelser,  staar  for- 
dømt for  Herren,  thi  paa  ham  hviler  der  en  større  Synd. 

Jeg,  Herren,  vil  tilgive,  hvem  jeg  vil  tilgive;  men  af  eder 
kræves  det,  at  tilgive  alle  Mennesker,  og  I  burde  sige  i  eders 
Hjerter:  Lad  Gud  dømme  imellem  mig  og  dig;  og  lønne  dig 
efter  dine  Gerninger.«  (Pag.  Bog  64:  7 — 11.) 

»Og  I  skulle  ogsaa  tilgive  hverandre  eders  Overtrædelser; 
thi  sandelig  siger  jeg  dig:  Den,  som  ikke  tilgiver  sin  Næstes 
Overtrædelser,  naar  han  siger,  at  han  angrer  dem,  den  samme 
har  bragt  sig  selv  under  Fordømmelse.«  (Mosiahs  26:  31.) 

»Forlader,  saa  skal  der  forlades  eder.«  (Luk.  6:  37.) 

»Men  forlade  I  ikke  Menneskene  deres  Overtrædelser,  vil 
eders  Fader  ikke  heller  forlade  eders  Overtrædelser.«  (Matt. 
6:  15.) 

»Da  traadte  Peter  frem  og  sagde:  Herre!  hvor  ofte  skal  jeg 
tilgive  min  Broder,  naar  han  synder  imod  mig?  Mon  indtil 
syv  Gange?  Jesus  siger  til  ham:  Jeg  siger  dig,  ikke  indtil  syv 
Gange,  men  indtil  halvfjerdsindstyve  Gange  syv  Gange.« 
(Matt.  18:  21,  22.) 

At  nægte  Tilgivelse  til  den,  der  angrer  sin  Brøde  og  beder 
derom,  er  et  Tegn  paa  Syndeskyld  hos  den,  fra  hvem  Til- 
givelsen soges.  Han  er  i  en  værre  Tilstand  end  den  angrende 
Synder,  idet  han  ikke  har  noget  Løfte  om  Tilgivelse.  Han  er 
stillet  overfor  den  guddommelige  Erklæring,  at  Gud  ikke  vil 
tilgive  nogen,  der  ikke  selv  er  i  Stand  til  at  tilgive. 

Det  uforsonlige  Menneske  er  ikke  alene  skyldig  i  teologisk 
Synd,  men  i  psykologisk  Daarskab.  Hans  Hjerte  er  hærdet  og 
hans  Sind  blændet  af  Egenkærlighedens  Selvhævdelse.  Hadet 
skader  altid  den  hadende  mere  end  den,  der  hades. 

Naar  Tilgivelse  kommer  fra  Hjertet,  er  den  evigtvarende 
ligesom  Guds  Tilgivelse,  og  kan  Forseelsen  ikke  begraves  i 
Glemselen,  da  bliver  den  holdt  nede  i  Tavshedens  Kiste,  og 
intet  mindre  end  dens  nojagtige  Gentagelse  vil  faa  Lov  til  at 
lade  den  opstaa  i  den  Skyldiges  Nærværelse  eller  aabenbare 
den  til  andre  i  hans  Fraværelse. 

Med  Herrens  Tilgivelse  kommer  det  Lofte,  at  vore  Synder 
ikke  mere  skulde  blive  erindrede  af  ham,  og  dersom  en  andens 
Brøde  imod  os  ikke  helt  udviskes  af  vor  Erindring,  da  kræver 
baade  Retfærdigheden  og  Barmhjertigheden,  at  den  ikke  maa 
holdes  frem  for  alles  Blikke.  At  udbasunere  andre  Menneskers 
Fejl  og  at  skrifte  andre  Menneskers  Synder  er  en  Handling, 
som  mange  gør  sig  skyldige  i,  men  som  fører  dem  bort  fra 
Retfærdighedens  Sti;  thi  dersom  vi,  i  Stedet  for  at  tilgive  og 
glemme  vore  Medmenneskers  Fejl,  fremhæver  og  udblamme- 
rer  dem,  vil  Gud  ejheller  tilgive  os  vor  store  Syndebrøde,  men 
holde  den  frem  for  os  paa  den  store  Dommens  Dag. 


FAREN  VED  TOBAKSRYGNING. 

To  Nyhedsartikler  i  »Liverpool  Post«  giver  slaaende  Be- 
viser paa  Tobaksrygningens  skadelige  Følger  paa  det  men- 
neskelige Legeme.  Eksempler  paa  dens  ødelæggende  Indfly- 
delse paa  andre  Organer  end  de  to,  der  nævnes  i  disse  Ar- 
tikler, kunde  med  Lethed  fremføres.  Verden  begynder  efter- 
haanden  at  komme  til  Erkendelsen  af,  hvad  de  Sidste-Dages 
Hellige  længe  har  vidst,  at  »Tobak  er  ikke  til  Gavn  for  Lege- 
met og  er  ikke  til  Nytte  for  Mennesket«. 

Den  første  af  de  ovennævnte  Artikler  omtaler  Nikotinens 
Indflydelse  paa  Synsorganerne: 

»Faren  for  Blindhed  foraarsaget  ved  overdreven  Tobaks- 
rygning volder  Bekymring  blandt  Øjenlæger.  Ved  det  i  Bath 
Hospital  for  Øjensygdomme  afholdte  Aarsmøde  blev  det  be- 
kendtgjort, at  et  større  Antal  Personer,  lidende  af  Tobaks- 
blindhed,  havde  været  under  Behandling  paa  Hospitalet.  Det 
blev  tilføjet,  at  denne  Lidelse,  der  var  i  Tiltagende,  kunde 
lede  til  vedvarende  Blindhed,  hvis  der  ikke  øjeblikkeligt  blev 
gjort  Skridt  til  at  modarbejde  den. 

Sekretæren  ved  det  kongelige  Øjehospital  i  London  med- 
delte, at  Øjensygdomme  meget  ofte  forværredes  som  Folge  af 
overdreven  Tobaksrygning.  Noget  af  det  første,  en  Læge  spør- 
ger Patienten  om,  er,  om  han  ryger,  sagde  han.  Dersom  der 
er  Tegn  paa  Nikotinforgiftning  af  Øjet,  raades  Patienten  til 
at  ophøre  med  at  ryge. 

Tobaksforgiftning  af  Øjet  kendetegnes  ved,  at  Synet  svæk- 
kes og  bliver  taaget,  og  Evnen  til  at  skelne  visse  Farver  gaar 
tabt.  Der  er  da  stor  Fare  for  total  Blindhed,  hvis  Patienten 
vægrer  sig  ved  at  afholde  sig  fra  Rygning.« 

Den  anden  Artikel  hentyder  til  en  farlig  Udvækst,  der  frem- 
kommer bag  i  Halsen  som  Følge  af  overdreven  Tobaksryg- 
ning: 

»Led  Mr.  Bonar  Law  ikke  af  denne  samme  Sygdom?  spurgte 
Mr.  H.  R.  Osvald  ved  et  Ligsyn  i  Hammersmith  i  Gaar,  da  det 
blev  fastslaaet,  at  en  Mand  var  død  af  Følgen  af  en  ondartet 
Vækst  bag  i  Halsen,  fremkaldt  ved  overdreven  Tobaksnydelse. 

Det  lægekyndige  Vidne  indrømmede  dette,  og  Ligsynsman- 
den tilføjede,  at  i  Mr.  Laws  Tilfælde  mentes  det  ogsaa,  at 
denne  Vækst  skyldtes  overdreven  Cigarrygning.« 

»MUL  Star«. 

INDHOLD: 


Guds  Herlighed  er  Intelligens  193 

Uegennyttigt  Venskab 199 

Strøtanker 199 

Retskaffenhed 200 


Missionsnyheder 203 

Symboler  i  Skolen  og  Kirken  203' 

Tilgivelse 205 

Faren  ved  Tobaksrygning  .  207 


Udgivet  og  forlagt  af  JOHN  S.  HANSEN,  Korsgade  11,  Kbhvn.  N. 

Trykt  hos  F.  E.  Bording  (V.   Petersen) 


